|  |
| --- |
|  |
| Forma | UAB |
| Pramonė | Mažmeninė prekyba |
| Įkurta | Lietuva 2007 m. |
| Centrinė būstinė | Laisvės pr. 7506144 Vilnius |
| Aptarnaujama teritorija | Lietuva, Latvija, Estija, Suomija |
| Svarbiausi darbuotojai | Dainius Liulys (vadovas nuo įkūrimo) |
| Pajamos | 202.219 mln. EUR(2022 m.) |
| Darbuotojų | 339(2019 m.) |
| Holdingas | MCI |
| Padaliniai | 220.lv; kaup24.ee |
| Tinklalapis | www.pigu.lt |

Buveinė
**Pigu.lt** – didžiausia elektroninės komercijos bendrovė Baltijos šalyse, valdanti internetines parduotuves Lietuvoje, Latvijoje (220.lv) ir Estijoje (kaup24.ee).

Asortimente >350 tūkst. prekių.

Įstatinis kapitalas siekia 1,74 mln. Eur. 2015 m. pardavimo pajamos, palyginti su 2014 m. padidėjo 29 %: nuo 41,5 mln. Eur iki 53,4 mln. Eur. 2016 m. pardavimo pajamos sudarė 63,2 mln. Eur, ir palyginti su 2015 m. padidėjo 18%. 2017 m. UAB „Pigu" pardavimo pajamos siekė 72,1 mln. Eur (14% augimas), o 2018 m. – 86,8 mln. Eur (20% augimas). 2019 m. pardavimo pajamos siekė 96,4 mln. Eur (18% augimas), grynieji nuostoliai siekė 18,000 Eur (47 kartų sumažėjimas).

Istorija
--------

2007 m. birželį įkurta, 2008 m. paleista internetinė parduotuvė „Pigu.lt".

2011 m. įsigijo vieną didžiausių/seniausių interneto parduotuvių Latvijoje – „220.lv".

2013 m. „Pigu" grupė įsigijo kontrolinį Estijos elektronine prekyba užsiimančios įmonės „Dlb Trading OÜ" akcijų paketą ir tapo internetinių parduotuvių „dlb.ee" Estijoje (dabar – „kaup24.ee") ir „dlb.fi" Suomijoje valdytoja. 2014 m. „Pigu" įsigijo moteriškų prekių internetinę parduotuvę valdančią UAB „Sau.lt". 2012 m. UAB „Sau.lt" pardavimo pajamos sudarė 4,12 mln. Lt. Prisijungdama šią įmonę „Pigu.lt" sustiprino savo pozicijas kvepalų, kosmetikos, vaikų prekių ir rūbų srityse.

2015 m. gegužę Pigu grupės kontrolinį akcijų paketą nupirko Lenkijos grupei MCI priklausančios bendrovės „Private Equity Managers" („PEManagers Group") kontroliuojamas fondas „MCI.TechVentures 1.0".

2016 m. lapkričio mėnesį „Pigu" atidarė 350 m² ploto parduotuvę Žvėryne (Vilniuje), šalia 650 m² ploto savo sandėlio. Parduotuvėje parduodama 2500 skirtingų prekių. Šiuo metu bendrovė valdo parduotuves Vilniuje, Kaune, Klaipėdoje, Šiauliuose ir Panevėžyje. 2021 m. Žvėryno parduotuvę uždarė.

2018 m. „Pigu" susijungė su Lenkijos Lenkijos e. prekybos platforma „Morele", kurią taip pat valdo MCI. Susijungusios bendrovės paskelbė, kad plėtos strateginę partnerystę, tačiau toliau veiks kaip atskiros įmonės. Tikimasi, jog grupė taps viena didžiausių elektroninės prekybos rinkoje Centrinėje ir Rytų Europoje, o jos metų apyvartą tikimasi padidinti nuo 300 mln. Eur iki 1 mlrd. Eur.

2021 m. Žvėryno parduotuvę uždarė.

Apdovanojimai
-------------

2009 m. informacinių technologijų žurnalas „Computer Bild Lietuva" „Pigu.lt" pripažino geriausia interneto parduotuve Lietuvoje. Šis apdovanojimas įmonei įteiktas ir 2010, 2011 ir 2012 m. 2013 m. „Pigu.lt" gavo „Gazelės" apdovanojimą.

2015, 2016, 2017 ir 2018 m. „Pigu" buvo įtraukta į sparčiausiai regione augančių bendrovių sąrašą – „Deloitte Central Europe Technology Fast 50".

Šaltiniai
---------

1. ↑  „Pigu, UAB pajamos, pelnas".
2. 1 2  „„Pigu" finansų analizė: EBITDA žemumose, pinigų srautas iš pagrindinės veiklos lieka teigiamas". *vz.lt*. Nuoroda tikrinta 2019-05-30.
3. ↑  „Pigu.lt". *15min*. Nuoroda tikrinta 2019-07-19.
4. ↑  Pigu.lt didina įstatinį kapitalą iki 6 mln. litų
5. 1 2  „Apie Pigu.lt". Pigu.lt – nuoroda tikrinta 2019.05.30
6. ↑  Balčiūnienė, R. (2019, 09 25). *Verslo žinios*. Nuoroda tikrinta from Pernai nuostolingai dirbusi „Pigu" šiemet planuoja pelną:
7. ↑  Pigu.lt įsigijo vieną didžiausių internetinių parduotuvių Latvijoje 220.lv Archyvuota kopija 2013-12-03 iš Wayback Machine projekto.
8. ↑  „Pigu" grupė žengia į Estijos ir Suomijos elektroninės prekybos rinkas Archyvuota kopija 2013-12-03 iš Wayback Machine projekto.
9. ↑  „Pigu.lt" įsigijo naują verslą
10. ↑  „Pigu.lt" pardavė lenkams
11. ↑  Pigu.lt parduotuvę atidarė už 150.000 eurų
12. 1 2  „„Pigu.lt" uždarė fizinę parduotuvę Vilniuje". *alfa.lt*. Alfa.lt. 2021-03-25. Nuoroda tikrinta 2023-08-16.
13. ↑  „Pigu" vienijasi su Lenkijos „Morele", apyvartą didins iki 1 mlrd. eurų
14. ↑  Pigu.lt pripažino geriausia interneto parduotuve Lietuvoje
15. ↑  2013 m. „Pigu.lt" gavo „Gazelės 2012" apdovanojimą
16. ↑  Deloitte Technology Fast 50 Central Europe 2018 Report.

Nuorodos
--------

* Oficiali svetainė